توجهات ديريكت للغرفة ديالها .. مشات لخزاناها جبدات منها كسوة بيتية فالغوز مزيرة عليها شوية طويلة حد الركبة و بلا درعين .. لبسات معاها كلاكيطة و مشات ديريكت للكوزينا لقات نوال ديجا دخلات و تحط ليها بااش تلقى كولشي واحد .. خذات الطابلية تالكوزينا لبساتها و وقفات حدا نوااال تتعطيها تعليمااتها و الوصفة ديالها لي تتخلي المرييقة مخترة بلا نقطة تالمااا و الدجاج محمر بلونو الذهبيي لي تيموتو عليه كاااع ولادمها .. مدة ساعتيين سوايع و هوما فالكووزينا ... فالوقيتة لي كانت تتسنااا فيها الدجاج يتحمر صاوبااات شليضات خفاف مرافقيين ليه و قلات الفرييت لي غاتحطوو فوق منووو .. و كي خرجاتهم من الفرااان طحنااات العصيير لي تيشرب اليازيد عادتا و لي حفضااتو عن ضهر قلب .. « الليمون الحامض مع النعناع» ..